พอดีมีเรื่องจะสอบถามเกี่ยวกับการมีเพศสัมพันธ์ครับ.. พอดีว่า ผมกับแฟนมีอะไรกันครั้งแรก..ใส่ถุงน้ะครับ..แล้วทีนี้ถุงยางเกิดหลุด ผมไม่รู้ว่าหลุดแตกไหนและไม่มั่นใจว่าหลั่งข้างนอกหรือข้างในอ่ะครับ..แต่หลังจากนั้นประมาน 10~12ชม. แฟนก็ไปซื้อยาคุมฉุกเฉินมาทาน..และหลังจากนั้นอีกหลายวันผมก็มีอะไรกับแฟนต่อ แต่ตั้งแต่วันที่แฟนกินยาคุมฉุกเฉิน วันรุ่งขึ้นแฟนก็กินยาคุมแบบรายเดือนต่ออ่ะครับ..แต่การมีเพศสัมพันธ์หลังจากที่แฟนกินยาคุมรายเดือน ผมก็ไม่ได้ใส่ถุง และหลั่งข้างในประมาน 4~5 ครั้ง แต่แฟนบอกว่าประจำเดือนจะมาช่วงวันที่ 8~10 ของทุกเดือน แต่เดือนนี้ตั้งแต่ต้นเดือนจนปัจจุบัน ประจำเดือนแฟนยังไม่มาเลยครับ.และอีกอย่างแฟนบอกจะลดน้ำหนัก แต่ก็ไม่ได้กินเยอะ แต่ทำไมน้ำหนักมันขึ้นแบบผิดปกติ เกี่ยวกับการท้องไหม.เลยอยากจะสอบถามว่า จากการที่ผมเล่าให้ฟังนั้น..แฟนมีโอกาสจะท้องไหมครับ
สวัสดีค่ะ ยาคุมกำเนิดแบบแผงรายเดือนเป็นวิธีการคุมกำเนิดแบบใช้ฮอร์โมนที่ได้ประสิทธิภาพดี ถ้ากินอย่างถูกต้อง คือกินทุกวัน คลาดเคลื่อนวันละไม่เกิน 3 ชั่วโมง โดยควรเริ่มกินในช่วงที่แน่ใจว่าไม่ได้ตั้งครรภ์ก็คือในช่วง 5 วันแรกที่มีประจำเดือน หากรับประทานในช่วงอื่นของเดือนอาจจะต้องกินให้ติดต่อกัน 7 วันก่อนจึงจะมีเพศสัมพันธ์แบบไม่ป้องกันได้ ดังนั้นหากไม่ได้เริ่มช่วงมีประจำเดือน แล้วมีเพศสัมพันธ์ต่อเลยก็มีโอกาสตั้งครรภ์ค่ะส่วนยาคุมฉุกเฉินนั้นหากใช้ภายใน 72 ชั่วโมงหลังมีเพศสัมพันธ์ มีโอกาสตั้งครรภ์ได้น้อยค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินบ่อยๆเพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก ในระหว่างนี้หากไม่แน่ใจว่ามีการตั้งครรภ์หรือไม่ ควรหยุดยาคุมกำเนิดแบบรายเดือนไว้ก่อนค่ะ จนกว่าจะยืนยันแล้วว่าไม่ได้ตั้งครรภ์